burgasdotpro/wikipedia huggingface dataset:
Vojenská stratégia

Vojenská stratégia je vrcholová zložka vojenského umenia zahrňujúca teóriu a prax prípravy a vedenia vojny vcelku alebo jednotlivých ťažení či veľkých vojenských operácií, ktoré napokon tvoria vojnu ako celok a zabezpečujú dosiahnutie cieľov vojny; stratégii je podriadené operačné vojenské umenie a vojenská taktika.
Etnická skupina

Etnická skupina je reálne existujúca a historicky vzniknuvšia skupina ľudí spoločného pôvodu,
jazyka a spoločnej materiálnej a duchovnej kultúry. 
Vyznačuje sa stálosťou, unikátnosťou, územím, na ktorom buď vznikala alebo sa dlhú dobu vyvíjala, a antropologickým zložením: príslušníci etnickej skupiny prináležia spravidla k určitým výrazným typom a rasám.
Bogdan Suchodolski

Bogdan Suchodolski (* 27. december 1903 - † 2. október 1992) bol poľský filozof, antropologicky orientovaný teoretik kultúry.
Stratón z Lampsaku

Stratón z Lampsaku alebo Straton z Lampsaku (* asi 340 pred Kr. – † asi 268 pred Kr.) bol starogrécky filozof.
Zaujímal sa najmä o fyziku a bol tretím riaditeľpom Lýcea po smrti Teofrasta. Bol peripatetik. Rozvíjal materialistické tendencie Aristotelovej filozofie.
Okolo roku 300 pred Kr. ho Ptolemaios I. pozval do Alexandrie za vychovávateľa svojho syna. Nie je vylúčené, že práve Stratón sa zaslúžil o obrat Museionu smerom k vede, keď na egyptsky trón nastúpil jeho odchovanec, spomínaný Ptolemaiov syn. 
Stratón si všimol aj to, že keď teleso pri páde prejde veľmi krátku vzdialenosť. je jeho dopad na zem nepatrný, ale ak padá z veľkej výšky, dopadne s veľkou silou, čo naznačuje, že kým padalo, jeho rýchlosť narastala.
Finančná skupina

Finančná skupina je skupina, do ktorej patria viacerí kapitálovo silní jednotlivci, príslušníci finančnej oligarchie, ako aj určité podniky, koncerny alebo trusty; vytvára sa na určitý čas alebo natrvalo pod vedením niektorej veľkobanky, v ktorej má rozhodujúce postavenie kapitálovo najsilnejší člen (prípadne rodina), alebo pod vedením konzorcia; medzi jednotlivými členmi finančnej skupiny jestvujú obyčajne vzťahy personálnych únií.
Strava

Strava môže byť:
DuPont

E. I. du Pont de Nemours and Company, skrátene DuPont je americký chemický, atómový a zbrojársky holding s podnikmi na výrobu farieb, syntetických vláken, nylonu, výbušnín, paliva pre raketové motory, atómové reaktory.
Sídlo holdingu je vo Wilmingtone (Delaware). Spoločnosť má úzke vzťahy s vládnymi miestami USA. Kartelovými a patentovými dohodami je spojený s britským Imperial Chemical Industries, ako aj so západonemeckými nástupníckymi spoločnosťami I.G. Farben. Zastáva vedúce postavenie v medzinárodných chemických karteloch a zamestnáva vyše 100 000 ľudí.
Jiří Suchý (filozof)

Jiří Suchý (* 6. august 1931, Plzeň - † 21. december 1992, Bratislava) bol slovenský filozof a futurológ, zaoberal sa otázkami sociálnej filozofie a futurológie.
Optická sústava

Optická sústava je súhrn lámavých a odrazových plôch, rozhraní optických prostredí a clôn, ktoré ovplyvňujú prechod svetelných lúčov pri vytváraní obrazu pozorovaného predmetu. Ak sa svetelné lúče za optickou sústavou zbiehajú, vzniká skutočný obraz, ak sa rozbiehajú, vzniká neskutočný (zdanlivý) obraz. Optická sústava je vycentrovaná, ak stredy krivosti plôch všetkých členov optickej sústavy ležia na jednej priamke (optická os). Najjednoduchšia optická sústava je šošovka. Optická sústava je charakterizovaná polohou ohnísk a ohniskovými vzdialenosťami.
Peter Frederick Strawson

Sir Peter Frederick Strawson (* 23. november 1919, Londýn – † 13. február 2006, Oxford) bol anglický filozof, predstaviteľ oxfordskej školy lingvistickej filozofie.
Externé odkazy.
Morganova finančná skupina

Morganova finančná skupina je finančná skupina v USA a v zahraničí, ovládaná miliardárskou rodinou Morganovcov; založil ju J. P. Morgan sen.
J. P. Morgan jr. nahromadil zisky financovaním Dohody za
prvej svetovej vojny. Založil aj U.S. Steel - pôvodnú United States Steel Corporation založil v roku 1901 a podieľal sa na konsolidácii amerického hutníctva v tom čase koncentrovaného okolo oceliarskej firmy Andrewa Carnagieho.
Michal Suchý

Michal Suchý bol slovenský filozof, predstaviteľ bratislavskej filozofickej školy I. Hrušovského, zaoberajúci sa problémami ontológie.
Karbonylová skupina

Karbonylová skupina alebo oxoskupina je funkčná skupina, pozostávajúca z uhlíka a kyslíka spojených dvojitou väzbou. Patrí medzi kyslíkaté deriváty. Nachádza sa v aldehydoch, ketónoch, karboxylových kyselinách a ich derivátoch ako súčasť väčších funkčných skupín. Látky s karbonylovou skupinou sa označujú ako karbonylové zlúčeniny.
Názov "karbonyl" sa takisto používa pre názov oxidu uhoľnatého ako ligandu v anorganických alebo organokovových komplexoch (vtedy ide o karbonyly kovov, napr. karbonyl niklu). Tento článok sa však zaoberá organickými zlúčeninami s karbonylovou skupinou ako je uvedené vyššie.
Karbonylové zlúčeniny.
V organickej chémii patria medzi karbonylové zlúčeniny nasledujúce druhy zlúčenín:
Medzi ďalšie organické zlúčeniny obsahujúce karbonylovú zlúčeninu patria močovina a karbamáty, deriváty acylchloridov (napr. chlórmravčany alebo fosgén), estery kyseliny uhličitej, tioestery, laktóny, laktámy, hydroxamáty a izokyanáty. Špeciálnou skupinou karbonylových zlúčenín sú dikarbonylové zlúčeniny, ktoré niekedy majú špeciálne vlastnosti.
Za anorganické karbonylové zlúčeniny možno pokladať oxidy uhoľnatý a uhličitý.
Štruktúra a reaktivita.
U organických zlúčenín je dĺžka dvojitej väzby C-O zvyčajne okolo 120 pikometrov. V anorganických karbonyloch môžu tieto vzdialenosti byť kratšie (CO, 113 pm, CO2, 116 pm, COCl2, 116 pm).
Karbonylový uhlík je zvyčajne elektrofilný. Atóm kyslíka totižto odťahuje elektrónovú hustotu, takže na uhlíku vzniká parciálny kladný náboj. Elektrofilita klesá v poradí RCHO (aldehydy) &gt; R2CO (ketóny) &gt; RCO2R' (estery) &gt; RCONH2 (amidy). Mnohé nukleofily môžu atakovať tento uhlík, čím dochádza k zániku dvojitej väzby.
Interakcie medzi karbonylovou skupinou a inými skupinami boli objavené pri štúdiách kolagénu. Rôzne substituenty môžu ovplyvniť karbonylovú skupinu dodaním alebo odobraním elektrónovej hustoty po sigma väzbách. Hodnoty Δ"H"σ sú výrazne vyššie na karbonylových skupinách, ktoré majú na uhlík naviazané atómy, ktoré sú viac elektronegatívne než uhlík.
Polarita väzby C=O takisto zvyšuje kyslosť blízkych C-H väzieb. Vďaka kladnému náboju na uhlíku a zápornému náboju na kyslíku podliehajú karbonylové zlúčniny adícii alebo nukleofilným atakom. Mnohé nukleofilné ataky vedú k zániku dvojitej väzby a adične-eliminačným reakciám. Nukleofilná reaktivita je často úmerná zásaditosti nukleofilu a so zvyšovaním nukleofility klesá stabilita karbonylovej zlúčeniny. p"K"a hodnoty acetaldehydu a acetónu sú 16,7 a 19.
Literárna skupina

Literárna skupina je skupina autorov, ktorí sa zjednotili okolo istého programu a spolu sa ho snažia realizovať.
Elektronická súčiastka

Elektronická súčiastka je súčiastka využívaná v elektronike. 
Rozlišujú sa:
Peňažná sústava (jedna ekonomika)

Peňažná sústava (iné názvy: peňažný systém, menová sústava, menový system, národná peňažná sústava/menová sústava/monetárna sústava, národný peňažný systém/menový systém/monetárny systém) môže byť:
Peňažná sústava alebo peňažný systém môže byť aj:
Vo významoch b až d je synonymum mena. Vo významoch a až d sú zriedkavé synonymá peňažné zriadenie, menové/monetárne/peňažné usporiadanie, menová/monetárna štruktúra, alebo (najmä vo významoch b až d) aj menová/monetárna konštitúcia. Približné synonymum definície d, e a podobných definícií je systém/sústava peňažného obehu.
Charakteristika.
Peňažná sústava podľa definície z bodu c či d zahŕňa úpravu nasledujúcich bodov :
Podľa R. Richtera "elementárna menová sústava" obsahuje stanovené tieto body :
Podľa K. Helffericha je menová sústava definovaná ako jedna z možných kategórií pri rozlišovaní mien. Vzhľadom na autorovu špecifickú definíciu meny (mena sú jednotne poňaté peniaze jedného štátu - pozri vyššie), prichádzajú do úvahy ako kritériá pri rozlišovaní mien len faktory, ktoré sú na peňažníctve jednotné a spájajúce (teda to, čo z neho ostane, keď sa odhliadne jednak od samotných hmotných peňazí a jednak od čistého pojmu peňazí), a to je:
Body A a B úzko súvisia, aj keď nie sú vecne úplne identické.&lt;br&gt;
Podľa toho istého autora je peňažná sústava jednak menová sústava a jednak – z hľadiska vnútornej organizácie peňažnej sústavy– plánovito uskutočnené usporiadanie (štruktúra) viacerých druhov (hmotných) peňazí predstavujúcich rôzne veľké hodnoty (t.j. nie napríklad len chaoticky paralelne existujúce rôzne mince). Vnútorná organizácia peňažnej sústavy zahŕňa veci ako:
Druhy menových sústav.
Z historického hľadiska (resp. na základe používaného menového štandardu) rozlišujeme tieto menové sústavy :
Uvedené druhy menových sústav sa spravidla ešte ďalej delia na rôzne poddruhy.
Nápravnovýchovná skupina

Nápravnovýchovná skupina bol pojem v bývalom zákone o výkone trestu odňatia slobody (59/1965 Zb.), ktorý dnes (od roku 2006) približne zodpovedá pojmu stupeň stráženia.
Zákon 59/1965 hovoril toto:
Aktívna elektronická súčiastka

Aktívna elektronická súčiastka elektronická súčiastka, ktorej elektrické vlastnosti (odpor, kapacita, prenosové vlastnosti atď.) sú premenné a riaditeľné zmenou napätia alebo prúdu privedeného na ich vývody. K aktívnym elektronickým súčiastkám patria:
Primárna skupina (sociológia)

Primárna skupina je v sociológii základné sociálne zoskupenie, v ktorom majú vzťahy charakter dôverných stykov; vyznačujú sa emocionálnymi putami (rodina, partie kamarátov a pod.).
Sústava rovníc

Sústava rovníc je sústava tvorená dvoma alebo viacerými rovnicami o dvoch alebo viacerých neznámych, od ktorých sa vyžaduje, aby boli splnené súčasne. Ak sú všetky rovnice sústavy algebrické, sústava sa nazýva algebrická.
Metódy riešenia sústavy rovníc sú rôzne a závisia od rovníc, ktoré tvoria sústavu rovníc. Tieto metódy majú spoločný cieľ - previesť úlohu na riešenie rovnice o jednej neznámej. Často takú rovnicu dostaneme dosadzovacou metódou.
Sociálna skupina

Sociálna skupina je sociálny útvar, tvorený určitým počtom osôb, ktoré sú voči sebe vo viac alebo menej vymedzených pozíciách a rolách. Má vlastný systém hodnôt a noriem, ktoré upravujú správanie sa jej členov aspoň v záležitostiach pre skupinu významných. Obraz sociálnej skupiny závisí od kategórií intervenujúcich v ich reflexii. Osobitný záujem o výskum sociálnych skupín má najmä sociológia a sociálna psychológia.
Podtribus

Podtribus (iné názvy: subtribus, skupinka, podskupina, podzhluk, podzoskupenie ; lat. "subtribus") je v biológii taxón nižší ako tribus a vyšší ako rod.
Súčin určitého čísla a čísla zapísaného pismenom

Súčin čísla určitého a čísla zapísaného pismenom je súčin, v ktorom sa určité číslo označuje ako číselný koeficient alebo čiselný súčiniteľ.
Číselné koeficienty sa spravidla zapisujú pred čísla zapísané písmenami.
Koeficient 1 obyčajne nepíšeme, napr. číselným koeficientom výrazu xy je číslo 1, výrazu -a číslo -1.
Skúsenosť

Skúsenosť je podstatná stránka vzťahov človeka k okolitému svetu, ktorá súvisí so spracúvaním dojmov o okolitom svete (čo sa uskutočňuje vedome a zároveň s učením), alebo získané znalosti, schopnosti a zručnosti technického a metodického charakteru. Podľa toho, aké kategórie alebo pojmy intervenujú v našich úvahách o skúsenosti, skúsenosť chápeme ako dianie, priebeh, proces, výsledok a pod.
Skúsenosť (od „skúsiť“, „vyskúšať“) sa používa aj v niekoľkých významoch:
Vo všetkých prípadoch sa kladie dôraz na bezprostrednú vlastnú skúsenosť v protiklade napríklad k veciam naučeným, vypočutým od iných alebo prečítaných. Potiaľto je skúsenosť v pravom zmysle slova neprenositeľná a len ťažko vysvetliteľná. Na druhej strane je učenie vlastnými skúsenosťami nákladné alebo aj nebezpečné a preto sa ľudia častejšie riadia príkladom alebo radou iných, vyskúšaným spoločenským zvykom, než by riskovali neúspech a vlastnú skúsenosť.
Z tohoto hľadiska je možné hovoriť aj o kolektívnej skúsenosti, v zásobe osvedčených vzorov konania, príbehov, jazykových obratov a pojmov, v ktorých členovia určitého spoločenstva využívajú skúsenosti iných. Každý prirodzený jazyk je tak výsledkom stáročných skúseností určitého národa (Hans-Georg Gadamer).
Skúsenosť vo filozofii.
Už starovekí filozofi si všimli, že základným zdrojom poznania nie je to isté ako prežitky jednotlivých zmyslov, pretože tieto vnemy alebo prežitky sa navzájom doplňujú a podporujú. Aristotelés, scholastika i Kant preto hovoria o „spoločnom zmysle“ ("sensus communis"), ktorý skladá vnemy rôznych zmyslov a vytvára tak zmyslovú skúsenosť nejakej udalosti, veci a podobne. Takúto skúsenosť si človek môže pamätať, porovnávať s inými, pokúsiť sa o vyjadrenie slovami a v tomto zmysle je zdrojom ľudského poznania.
Aristoteles… opisuje skúsenosť (empeiria, empíria) takto: "U ľudí z pamäti vzniká skúsenosť; pretože mnohokrát opakovaný a pamäťou uchovaný vnem tej istej veci nadobúda význam jednej skúsenosti. A skúsenosť… sa podobá takmer vedeniu a umeniu; vedenie a umenie vzniká u ľudí preto, že majú skúsenosť (Metafyzika I, 1, 980b-981a)" 
Novoveký empirizmus (Francis Bacon, John Locke, David Hume) zdôraznil opäť význam zmyslového vnímania oproti racionalizmu, zároveň však prehliadol otázku podmienok poznania. proti tomu postavil Immanuel Kant svoju transcendentálnu filozofiu a teóriu poznania, kde je ústredným pojmom práve skúsenosť. Immanuel Kant predovšetkým ukázal, že samotné prežitky k poznaniu nestačia: dokonca aj zmyslový vnem je možný len niekde a niekedy atak už predpokladá kategóriu priestoru a času. Až zapamätaný, kriticky spracovaný vnem tvorí skúsenosť a tak aj nutný predpoklad aposteriórneho poznania.
Na druhej strane je rozumové apriórne poznanie vždy tautologické, takže iba skúsenostne poznanie prináša niečo nového. V modernej epistemológii sa obidve stránky poznania kombinujú: každé poznanie už predpokladá nejaké vedomosti, na ktorom základe si človek kladie otázky, prípadne tvorí hypotézu a navrhuje experimenty. Tie sa však potom musia podrobiť skúsenosti v presnom pozorovaní alebo experimente.
Signálna sústava

Signálna sústava je súbor nervových mechanizmov, pomocou ktorých sa získavajú a spracúvajú primárne zmyslové informácie z vonkajšieho alebo vnutorného prostredia (prvá signálna sústava) alebo u človeka informácie sprostredkované rečou (druhá signálna sústava).
Stredné Slovensko

Stredné Slovensko je:
Estetická skúsenosť

Estetická skúsenosť je skúsenosť krásy neredukovateľná na ostatné formy skúsenosti. Estetická skúsenosť je nasýtená potešením zo vzájomného kontaktu človeka a sveta zbaveného záujmov. Neobyčajne intenzívnou formou estetickej skúsenosti je umelecká skúsenosť.
Súcit

Súcit je cit útrpnosti s nešťastím druhého človeka. Naplnenosť súcitom sa volá súcitnosť alebo ľútostivosť.
Podľa J. J. Rousseaua je súcit prirodzený cit, ktorý tlmí v každom jednotlivcovi sebeckosť a prispieva tak k vzájomnému zachovaniu celého druhu. Súcit nahradzuje v prirodnom stave zákony a cnosť; spolu s pudom sebazáchovy tvorí základ mravného a spoločenského života a zhoduje sa so zásadou: „Prospievaj sebe tak, aby si čo najmenej škodil druhému“.
Stefan Zweig tvrdí, že súcit je dvojaký. Jeden slabošský a sentimentálny, ktorý je vlastne iba netrpezlivosťou srdca, aby sa čo najrýchlejšie zbavilo trápneho dojatia nad cudzím nešťastím, súcit, ktorý vôbec nie je spolucítením, ale iba inštinktívnou obranou vlastnej duše pred cudzím utrpením. A druhý - jedine ten má zmysel - nesentimentálny, ale tvorivý súcit, ktorý vie, čo chce, a je rozhodnutý trpezlivo a účastne vydržať všetko až do svojich posledných síl, ba i nad ne.
Matematický symbol

Symbol matematický alebo matematický znak alebo matematická značka je konvenčná reprezentácia matematického pojmu. Je utvorený spravidla z písmen, číslic alebo obrazca.
Každodenná skúsenosť

Každodenná skúsenosť je najnižší stupeň duchovnej aktivity človeka. Je to jedno z neodmysliteľných východísk filozofie. Každodenná skúsenosť je skúsenosť z pobytu človeka vo svete v konfrontácii, afirmácii a sebaafirmácii človeka ako súcna medzi inými súcnami a tiež aj ako subjektu voči iným objektom a subjektom.
Stredomorie (Stredozemné more)

Stredomorie alebo Stredozemie je oblasť Stredozemného mora, teda predovšetkým štáty Egypt, Izrael, Libanon, Sýria, Turecko, Grécko, Albánsko, Čierna Hora, Chorvátsko, Slovinsko, Taliansko, Francúzsko, Španielsko, Maroko, Alžírsko, Tunisko, Líbya a stredomorské ostrovy Cyprus, Kréta, Malta atď. 
Oblasť sa nachádza v stredozemnom teplotnom páse, ktorý sa vyznačuje teplým suchým letom a teplou vlhkou zimou.
V staroveku bolo centrom európskej civilizácie, dnes je jedným z hlavných turistických cieľov Európanov.
Starokresťanský symbol

Starokresťanský symbol (iné názvy: starokresťanské vyznanie viery, starokresťanská konfesia, starokresťanské krédo) je stručné zhrnutie základných dogiem kresťanského náboženstva. Ide o tieto: Apoštolské, Nicejsko-carihradské a Atanaziánske vyznanie.
Sústava súradníc (klasická mechanika)

Sústava súradníc je súbor telies, ktoré považujeme za nepohyblivé a vzhľadom na ktoré vzťahujeme pohyb ľubovoľného telesa. Sústavu súradníc možno zvoliť ľubovoľnými a nekonečne rozmanitými spôsobmi, takže pohyb telesa vzhľadom na rôzne sústavy je všeobecne rôzny.
Rôzne sústavy súradníc sú rovnocenné a rovnako oprávnené na opis pohybu, ale tie isté fyzikálne javy prebiehajú všeobecne rôzne v rôznych sústavách súradníc, takže existuje možnosť rozlíšiť rôzne sústavy súradníc.
Symbolika

Symbolika môže byť:
Symbolika je súhrn symbolov používaných v istej oblasti, ktorych výber je motivovaný tradíciou, názornosťou, mnemotechnickými, typografickými a i. dôvodmi.
Kresťanská symbolika

Kresťanská symbolika je súbor kresťanských symbolov, ktoré nepersonifikujú abstraktné pojmy ako na alegoriách, ale majú naznačiť hlbší zmysel. Preto sú zrozumiteľné len zasväteným. Význam stredovekej zvieracej symboliky (napr. na hlaviciach, portáloch) sa zväčša stratil)
Svetová socialistická sústava

Svetová socialistická sústava alebo socialistické spoločenstvo bolo (z pohľadu socialistických krajín) sociálno-ekonomické spoločenstvo (v abstraktnom zmysle slova) všetkých socialistických krajín, ktoré spájala spoločná „socialistická cesta vývoja“ a charakterizovala jednota základných záujmov a cieľov, ako aj rovnaký typ hlavných politických a ekonomických štruktúr. 
Rozpadla sa koncom 80. rokov 20. stor.
Súcno

Súcno (iné názvy: jestvujúcno, jestvujúce, existujúcno; zriedkavo: súce; zastarano bytosť, byt; nevhodne: bytie [pozri nižšie]; nem. "Seiendes", nepresne "Sein"; lat. "ens" [množné číslo: "entia"]; gr. "on"; angl. "existent", "existing", "entity", nepresne "being"; čes. "jsoucno", "jsoucí") je vo filozofii všeobecné označenie toho (všetkého, prípadne jedného), čo je, resp. existuje (jestvuje). 
V detailoch môže byť súcno definované napríklad niektorým z týchto spôsobov:
Jestvujúcno a existujúcno v užšom zmysle.
Ľ. Rojka používa pojem jestvujúcno, ak sa myslí Boh, a pojem existujúcno, ak sa myslia ostatné veci. 
Súcno a bytie.
Pojem súcno je (v istom zmysle, najmä podľa Heideggera) opak pojmu bytie. Napriek tomu niektoré slovenské (podobne zahraničné) zdroje označujú súcno názvom bytie (prípadne bytie názvom súcno): 
Druhy.
Súcna sa tradične členia na:
Rozumovými súcnami za zaoberá logika, mravnými súcnami etika a reálnymi súcnami metafyzika.
Skúsenosť (aristoteles)

Skúsenosť podľa (Aristotela) je poznanie jednotlivín; vzniká u ľudí z pamäti; lebo mnoho ráz opakovaný a pamäťou uchovaný vnem jednej a tej istej veci má význam (silu) jednej skúsenosti. Skúsenosť sa podobá takmer vedeniu a umeniu; vedenie predsa a umenie získavajú ľudia skúsenosťou. Lebo "skúsenosť vytvorila umenie", ako správne tvrdí Polos, "nedostatok skúsenosti náhodu".
V praktickej činnosti sa skúsenosť nelíši od umenia. Práve naopak, vidíme, že skúsení ľudia skôr prídu na vec než tí, čo síce majú o veci pojem, ale nemajú skúsenosť. Príčina je v tom, že skúsenosť je znalosť jednotlivých vecí, umenie znalosť všeobecného.
Symbolizácia

Symbolizácia je jednojednoznačné priradenie symbolov k jednotlivým výrazom (napríklad v
matematickej logike).
Skúsenosť (filozofia)

Skúsenosť (filozofia) je manifestácia sveta v ľudskom vedomí.
Podľa Arno Anzenbachera sa filozofi vo veľkej miere zhodujú v tom, že východiskom všetkého filozofovania je skúsenosť. "„Vychádzame z dôverne známeho každodenného sveta našej skúsenosti, v ktorom sa dobre vyznáme. Vždy už máme skúsenosť svojho bytia vo svete. Filozofia pritom nepredpokladá určitý vedecký spôsob skúsenosti... Filozofia vychádza z predvedeckého, každodenného spôsobu skúsenosti.“"
Podľa Edmunda Husserla je skúsenosť originálnym vedomím.
Podľa Immanuela Kanta je skúsenosť taká forma teoretického vedomia, ktorá je schopná pochopiť svoj predmet ako syntézu zmyslovosti, umu a rozumu (v úsilí o najväčšiu možnú systematickú jednotu foriem poznania) a v tomto zmysle ako objektivne poznanie.
Podľa N. O. Losského je skúsenosť cesta, ktorou možno poznať všetko, všetko je alebo môže ňou byť poznané. Existuje zmyslová skúsenosť, ktorou poznávame povrch vecí, ďalej nadzmyslová skúsenosť (napr. intelektuálna intuícia), ktorou poznávame ideálne bytie, a mystická skúsenosť, ktorou možno poznávať superlogické alebo metalogické princípy nepodriaďujúce sa zákonom totožnosti, protirečenia a vylúčenia tretieho. 
Skúsenosť je akt kontemplácie, má výlučne intuitívny charakter, nepotrebuje porovnávacie, pokusné, overovacie procesy. Skúsenosť je vcítenie sa do poznávaného predmetu, uchopenie ho vo zvláštnom duševnom stave
koncentrácie, extázy. Takouto skúsenosťou poznávajú skutočnosť divosi, deti, umelci a mystici. Je to nadzmyslová skúsenosť vyžadujúca si zvláštny duševný tréning a predpokladajúca mimoriadnu duševnú vyspelosť.
Napr. pokiaľ ide o najvyššie formy náboženskej skúsenosti, treba prekonať tie stupne náročného duševného cvičenia, ktoré pre kresťanskú mystiku formuloval Dionýzos Areopagita:
Podľa Platóna je skúsenosť proces, v ktorom sa javí podstata.
Symetria

Symetria môže byť:
Stres (psychológia)

Stres je nešpecifická obranná reakcia organizmu, ktorá je objektívne zistiteľná podľa chemických a fyziologických prejavov tela.
Stresom sa rozumie psychický stav človeka, ktorý je buď priamo ohrozovaný alebo ohrozenie očakáva a pritom nie je presvedčený, že jeho obranná reakcia proti nepriaznivým vplyvom bude dostatočne silná. Stresová odpoveď má slúžiť k riešeniu situácie mobilizovaním všetkých síl organizmu.
Určitá miera záťaže je pre organizmus užitočná, inak by pri nedostatku podnetov mohlo dôjsť k deprivácii.
Vyvolávačmi stresov sú rozličné ťažko zvládnuteľné životné okolnosti, označované ako stresory – prekvapenie, zľaknutie, radostná či smutná správa.
Pozitívny – rozochvetie pri očakávaní kladne emocionálne nabitej udalosti. Zlepšuje výkon a tvorivosť
Negatívny – je používaný pre nepriaznivé situácie. V bežnej komunikácii je slovo stres vždy negatívne
Špecifický – úmyselne vyvolaný, prichádza po ňom uvoľnenie – adrenalínové športy
Každý z nás rád prizná, že je prepracovaný, že jeho život je plný stresu. Stres sa nevyhýba ani školskému prostrediu. 
Príčiny školskej záťaže spočívajú nielen vo vysokých nárokoch na vedomosti žiakov, ale veľký podiel má aj atmosféra v škole a rodine. Reakcie žiakov na stres sú rôzne – hyperaktivita, vyrušovanie, šikanovanie spolužiakov, ďalší volia osamelosť.
Príznaky.
Fyziologické – červenanie sa, potenie, trasenie, bolesti hlavy, silné búšenie srdca, nechutenstvo, nadmerná chuť k jedlu, hryzenie si nechtov.
Emocionálne – zmeny nálad, napätie, únava, podráždenosť, plač, strach.
V správaní – absencia na vyučovaní, vyrušovanie, podvádzanie, agresivita, nespavosť, obmedzenie komunikácie, zhoršenie prospechu.
Stres je odpoveďou organizmu na záťaž – či už príjemný alebo nepríjemný.
"Rebríček stresorov"
Sympatia

Sympatia je spolucítenie, súcítenie. Je to sociálne spriaznenie, keď jedna osoba chápe pocity druhej. 
Podľa Maxa Schelera je Sympatia vyvolávanie citov druhého človeka v sebe samom. Toto spolucítenie je v podstate ľudský mechanizmus, ktorý je v každom človeku a nezávisí od toho, či toho druhého máme radi, či si ho vážime. Sympatia je hodnotovo neutrálna ("wertblind"). Zvyčajné hranice Ja sa v procese spolucítenia do istej miery´rozplývajú. Na základe sympatie možno predpokladať existenciu Ja toho druhého.
Sútra

Sútra (-hlavný slovenský zaužívaný tvar a zároveň sans. kmeň slova) alebo sútram (-sanskritský nominatív) je krátka poučka, stručné pravidlo. Sútry tvorili stručný súhrn budhistickej filozofie.
Stretta

Stretta (tal.) je v muzikológii záverečná, zvyčajne zrýchlená časť hudobnej skladby, najmä árie.
Symptóm (medicína)

Symptóm alebo príznak (choroby) (lat. "symptoma"; z gr.) je príznak (teda prejav) choroby. Je predmetom skúmania symptomatológie. Prvok syndrómu. 
Rozlišuje sa:
V anglofónnej literatúre je význam termínu symptóm (angl. "symptom") obmedzený na subjektívne príznaky a objektívny príznak sa označuje ako "znak" (angl. "(medical) sign").
Symptomatológia

Symptomatológia (gr.) môže byť:
Súd a priori

Súd a priori alebo apriorný súd je súd, ktorý vznikol iba myslením, iba rozumom, vyplýva z podstaty veci a je nezávislý od skúsenosti.
Umelecká skúsenosť

Umelecká skúsenosť je mimoriadne intenzívna forma estetickej skúsenosti prebiehajúca pri umeleckej tvorbe, recepcii umenia alebo umeleckej interpretácii.
Syn

Syn je označenie pre dieťa, potomka mužského pohlavia. Antonymom je dcéra, potomok ženského pohlavia.
Variant s veľkým písmenom "S" na začiatku (Syn) v kresťanstve označuje Ježiša Krista, spojenie Syn Boží alebo Boží Syn sa však vyskytuje aj v iných súvislostiach a náboženstvách. 
V mnohých krajinách s monarchistickým systémom môžu vládu nad krajinou zdediť iba synovia (napr. v Japonsku). V ďalších krajinách (napr. v Číne) sú synovia ako potomkovia preferovaní pred dcérami.
Afirmatívny súd

Afirmatívny súd je v tradičnej logike: kladné všeobecné výroky formy "Všetky S sú P" (pozri A)
a kladné čiastočné výroky formy "Niektoré S sú P" (pozri I).
Súvisenie

Súvisenie (nem. "Zusammenhängen") je zotrvávanie v spojení, procesuálna stránka súvisu, proces udržiavania spolu.
Analytický súd

Analytický súd je vysvetľujúci súd, ktorý iba vysvetľuje, objasňuje, no nič nové k subjektu nepridáva. V analytickom súde je predikát už v subjekte. Predikát B patrí k subjektu A ako niečo, čo je v tomto pojme A skryto obsiahnuté.
Analytické súdy sa vyznačujú tým, že ich pravdivostnú hodnotu možno určiť bez ohľadu na empiricky zistiteľný stav vecí, napríklad dedukovaním. Za analytické súdy sa považujú všetky matematické a logické tvrdenia odvodené z axióm alebo základných pravidiel usudzovania.
Podľa Immanuela Kanta analytický súd nezávisí od skúsenosti a ktorého predikát je obsiahnutý v subjekte a je s ním totožný. Podľa predstaviteľov novopozitivizmu je analytický súd jazyková konvencia.
Striktnosť jazykového významu

Striktnosť jazykového významu je dostatočne presné označenie predmetu a dostatočne presné vyjadrenie zmyslu jazykového výrazu. Overuje sa mierou zhody medzi očakávaným a skutočným správaním adresáta.
Súvislosť

Súvislosť je existencia, skutočnosť, bytie súvisenia.
Pri výskume súvislosti sa aplikujú rozličné kategórie a iné významové útvary, ako napr. pojem vonkajšieho, pojem vnútorného, pojem podstatného, pojem nepodstatného, pojem genetického a pojem funkcionálneho, pojem krátkodobého, pojem dlhodobého, pojem lineárneho, pojem nelineárneho, pojem bezprostredného (priameho), pojem nepriameho, pojem logického a pod.
V súlade s tým sa potom odhaľujú rozmanité druhy alebo formy súvislostí: súvislosti vonkajšie, vnútorné, podstatné, nepodstatné, genetické, funkcionálne, krátkodobé, dlhodobé, lineárne, nelineárne, bezprostredné (priame), nepriame (sprostredkované), logické, náhodné, nevyhnutné, trvalé, prechodné atď. a pod. Niektoré dôležité súvislosti označujeme špeciálnymi názvami, napríklad podstatné a nevyhnutné súvislosti označujeme ako zákony.
Odhalenie súvislostí je jedným z hlavných cieľov poznávania.
Vlastná skúsenosť

Vlastná skúsenosť je skutočné vnútorné prežívanie.
Július Strinka

PhDr. Július Strinka, CSc. (* 7. apríl 1928, Mokrá Lúka† 10. február 1997, Bratislava) bol slovenský filozof, ktorý sa zaoberal otázkami sociálnej filozofie a filozofie politiky. Pre kritiku totalitného zriadenia bol perzekvovaný a vylúčený z verejného života.
Život.
Narodil sa 7. apríla 1928 v obci Mokrá Lúka. Stredoškolské vzdelanie získal na gymnáziách v Tisovci a vo Zvolene. V rokoch 19481953 absolvoval štúdium filozofie na Filozofickej fakulte Univerzity Komenského v Bratislave. Následne sa stal vedeckým ašpirantom a neskôr vedeckým pracovníkom Filozofického ústavu Slovenskej akadémie vied (FÚ SAV).
V rokoch 19611963 bol zástupcom hlavného redaktora a v rokoch 19641969 zástupcom výkonného redaktora časopisu "Filozofia". V roku 1971 ho z politických dôvodov prepustili z FÚ SAV a vylúčili z verejného života. Z tohto dôvodu v rokoch 19711986 pracoval ako katalogizátor Univerzitnej knižnice a ako jazykový redaktor Ústavu klinickej onkológie v Bratislave, taktiež sa angažoval v disente. Po páde komunistického režimu sa vrátil do FÚ SAV (19901994) a zastával funkciu riaditeľa ústavu. Zomrel 10. februára 1997 v Bratislave.
Synchrónia

Synchrónia (z gr. syn = spolu, naraz, chronos = čas) je stav časovej koexistencie javov; súčasnosť; opak diachrónie.
Jazyková synchrónia.
Jazyková synchrónia je stav časovej koexistencie prvkov a vzťahov jazykovej sústavy. Pod synchrónnym stavom jazyka rozumieme nielen stav jazyka v dnešnej súčasnosti, ale aj synchrónny stav jazyka v niektorom z jeho minulých vývinových období, napr. synchrónny stav slovenčiny v 10. storočí, synchrónny stav slovenčiny v 13. storočí a pod.
Potrebu synchrónneho systémového skúmania jazyka v súčasnosti alebo niektorej z jeho minulých synchrónnych etáp začala zdôrazňovať najmä teória jazykovedy 20. storočia predovšetkým jej zakladateľa Ferdinanda de Saussura (1857-1913), ktorý svojím učením položil základy štruktúrno-systémového skúmania jazyka. Jeho idey o systémovom a funkčnom chápaní jazyka rozvinula Pražská lingvistická škola založená v roku 1926.
Skúška

Skúška je metóda, ktorá slúži na kontrolu výsledku (vzdelávania, výcviku, výpočtu).
Striptíz

Striptíz je obnažovanie sa z ekonomicko-erotických dôvodov, zvyčajne v rytme hudby (najmä erotický tanec) a s určitou choreografiou.
Synchronicita

Synchronicita (gr.) je u C. G. Junga zmysluplná koincidencia alebo obdobný vzťah:
Ani jeden ani druhý prejav sa nedá vysvetliť kauzalitou. Skôr sa zdá, že súvisia s archetypickými procesmi v nevedomí.
Apodiktický súd

Apodiktický súd je nevyhnutný súd, ktorý je taký istý alebo pevný, že jeho protiklad je celkom nemysliteľný, napr. "dvakrát dva sú štyri".
Záverečná skúška

Záverečná skúška je skúška, ktorou sa ukončuje štúdium príslušného stupňa alebo typu.
Strnisko

Strnisko môže byť:
Logická súvislosť

Logická súvislosť je dôležitý druh súvislosti medzi myšlienkami, ktorý je predmetom skúmania logiky.
Synchro-

Synchro- (gr.) je prvá časť zloženych slov s významom súčasný, vyjadrujúci vzťah k súčasnosti.
Juraj Šimalčík

Juraj Šimalčík (* 13. november 1895, Slanica na Orave – † 4. február 1961, Pezinok) bol slovenský rímskokatolícky kňaz, náboženský publicista, filozof, teológ a vysokoškolský pedagóg.
Jeho otec Karol Šimalčík, matka Alžbeta rod. Gogoľaková.
Životopis.
Navštevoval ľudovú školu v Slanici, študoval na gymnáziu v Banskej Bystrici, 19141918 teológiu na univerzite v Budapešti, 1919 vysvätený za kňaza, 1923 ThDr., Profesor filozofie a teológie, prefekt seminára v Banskej Bystrici (19241935), pápežský komorník (1933), prosynodálny sudca (1934) a duchovný správca väznice v Banskej Bystrice. Profesor na Cyrilometodskej bohosloveckej fakulte v Bratislave, člen Slovenskej učenej spoločnosti a Katolíckej akadémie. V dogmatike venoval osobitnú pozornosť učeniu o cirkvi a o milosti, zaoberal sa aj mariológiou. Autor monografockých prác, štúdií a článkov v zborníkoch, ročenkách a periodikách Bansko-bystrické noviny, Katolícke noviny, Slov. denník, denník Smer a iné.
Asertorický súd

Asertorický súd je skutočný súd, súd, ktorý je nesporný a skúsenosťou overený, možno si však predstaviť aj niečo iné, ba dokonca opak toho, čo sa v ňom tvrdí. Asertorickým súdom je napríklad: "Na jar kvitne orgován". Možno si zaiste predstaviť, že tomu tak môže aj nebyť.
Skúšobníctvo

Skúšobníctvo je skúšanie rýdzosti drahých kovov. Skúšobníctvo bolo rozvinuté už v 23. storočí pred Kr. v Egypte.
Skúšobníctvo v dnešnom ponímaní je tiež systém legislatívno-právnych a technických predpisov, technických prostriedkov, personálu a súboru činností, ktorých cieľom je pre určené výrobky zabezpečiť posudzovanie zhody s požiadavkami technických predpisov a ostatné súvisiace činnosti.
Nevyhnutná externá súvislosť

Nevyhnutná externá súvislosť je prvok poslednej z troch hlavných skupín parametrov, ktoré možno študovať na štruktúre nejakej entity. Nevyhnutné externé súvislosti zahrnujú podmienky existencie skúmanej entity, názory na ňu, literatúru o nej a iné okolnosti, dôležité pre jej pochopenie.
Pri výskume nevyhnutných externých súvislostí štruktúry nejakej entity sa zameriavame na sledovanie jej väzieb s okolím alebo prostredím, v ktorom existuje.
Synderesis

Synderesis (gr.) je podľa Tomáša Akvinského: poznanie najvšeobecnejších mravne-praktickych princípov. Toto vedenie prináleží praktickému rozumu (ratio practica) prirodzene, má teda, podobne ako mravný zákon u Kanta, apriórny charakter.
Rudolf Šíma

Rudolf Šíma (* 1930) je slovenský filozof, v rokoch 1975-1990 predseda Slovenskej filozofickej spoločnosti. Zaoberá sa problémami vzťahu jednotlivca a spoločnosti, problémom vedecko-technickej revolúcie a kritike nemarxistického myslenia.
Deskriptívny súd

Deskriptívny súd je súd vyjadrovaný výrokom o vlastnostiach reality.
Skutočnosť (realita)

Skutočnosť alebo (najmä ako opak ideality) realita je všetko, čo je, na rozdiel od toho, čo nie je, ešte nie je, môže byť atď. Napríklad protiklad zdania alebo protiklad možnosti.
Pojem skutočnosti kolíše podľa významných útvarov, ktoré intervenujú v procese jeho vzniku. Pri tvorbe Jaspersovho pojmu skutočnosti intervenuje napr. pojem praxe a pojem odporu: "Skutočnosťou nazývame to, s čím sa stretávame v praxi, čo nám kladie odpor alebo slúži ako látka pri zachádzaní s vecami, živými bytosťami a ľuďmi. Skutočnosť poznávame v každodennom živote, v zachádzaní s nástrojmi, v technických zariadeniach, v našich zdisciplinovaných vzťahoch k iným, v metódach organizácie a riadení."
Nadmateriálna skutočnosť.
Nadmateriálna skutočnosť je v strednom platonizme Boh ako predurčenie materiálnej skutočnosti, absolútno. 
Materiálna skutočnosť.
Materiálna skutočnosť' je podľa stredného platonizmu nejestvuje samo osebe ani sama pre seba, jej predurčením je nadmateriálna skutočnosť.
Hodnotiaci súd

Hodnotiaci súd je súd vyjadrovaný výrokom, v ktorom nielen konštatujeme isté vlastnosti, ale ich aj hodnotíme.
Wattov parný stroj

Wattov parný stroj je kondenzačný parný stroj s regulátorom rýchlosti. 
Wattov parný stroj bol vyvinutý vylepšením Newcomenovho parného stroja Jamesom Wattom v roku 1765.
Syndróm

Syndróm (gr.) môže byť:
Logický súd

Logický súd je súd, ktorý sa opiera o (neoverené) predpoklady (premisy). Logické súdy sa vyvodzujú z predpokladov, ktoré ich tvorca nepreveruje (t. j. neskúma špecificky ich hodnotu pravdivosti).
Všeobecná súvislosť

Všeobecná súvislosť môže byť:
Syndróm lymfadenopatie

Syndróm lymfadenopatie (gr.) je 2. fáza choroby AIDS: chorí majú najmenej 3 týždne silne zdurené lymfatické uzliny v oblasti trieslového slabinového kanála.
Synergetika

Synergetika je vedný odbor skúmajúci všeobecné zákonitosti vytvárania, stability a zániku
usporiadaných časových a priestorových štruktúr v zložitých nerovnovážnych systémoch rôznej podstaty (fyzikálnych, chemických, biologických). Jej základy položil nemecký fyzik Herrmann Haken. Skúma napríklad organizáciu spoločenstiev v ekológii, spoluprácu vo všetkých oblastiach ľudskej spoločnosti ako základ spoločenskej existencie, proces vzniku špirálových galaxií atď.
Synergetika je teória o kooperujúcom (spolučinnom) vývine podsystémov v rámci zložitého systému. Týmto vývinom vznikajú nové štruktúry, ktoré však nie sú len mechanickým súčtom vlastností podsystémov. Synergetické procesy prebiehajú v takých systémoch, do ktorých preniká energia z okolia a ktoré sú ďaleko od rovnovážneho stavu. Vo vývinových procesoch majú závažnú úlohu náhodné pohyby jednotlivých prvkov (fluktuácie). Tieto procesy nie sú
lineárne, ale cyklické, vlnové, chvejivé a oscilačné. Teóriou synergetiky sa vysvetľujú mnohé procesy vo fyzike, v astronómii, ale aj v ekonomike a vo
vývine spoločnosti. Vo vývine jazyka by sa touto teóriou mohli vysvetľovať mnohé javy v kooperujúcich systémoch (fonologickom, gramatickom, ale najmä v lexikálnom).
Strana šípových krížov – hungaristické hnutie

Strana šípových krížov – hungaristické hnutie (do roku 1942 Strana šípových krížov; skrátene Šípové kríže, hovorovo nyilašovci; ) bola maďarská fanatická antisemitská a fašistická politická strana, ktorú založil roku 1935 Ferenc Szálasi. Strana najmä spočiatku odmietala akúkoľvek podobnosť s NSDAP a bola protinemecky orientovaná, neskôr však s Nemcami spolupracovala.
Hlavným cieľom strany bolo vyvraždiť všetkých Židov a strana tento cieľ najmä v roku 1944, keď sa dostala k moci, aj aktívne realizovala. Do marca 1945 priamo zavraždila 50 000 Židov a nepriamo - podporou nemeckých úradov pri deportácii - je podľa United States Holocaust Memorial Museum zodpovedná za smrť 500 000 Židov.
Vyvražďovanie Židov v Maďarsku strana realizovala otvorene, organizovali sa hromadné vyvražďovacie akcie a výpravy po Maďarsku, v Budapešti každú noc zastrelili desiatky Židov a spravidla ich hodili do Dunaja. Okrem toho koncom roka 1944 existovalo Budapeštianske geto.
Najvyšší súd

Najvyšší súd je vrcholný orgán výkonu súdnictva, ktorý rozhoduje o opravných prostriedkoch podaných proti rozsudkom (prípadne iným rozhodnutiam) vydaným nižšími súdmi. V rozsahu svojej právomoci zabezpečuje jednotný výklad zákonov súdmi najmä výberom súdnych rozhodnutí a stanovísk, ktoré publikuje v príslušných úradných zbierkach.
V rámci Slovenskej republiky pôsobí od 1993 Najvyšší súd Slovenskej republiky (predtým, od roku 1969 v rámci Slovenskej socialistickej republiky).
Súvislosť zdôvodnenia/súvislosť objavu

Súvislosť zdôvodnenia/súvislosť objavu je rozlíšenie, ktoré zaviedol Hans Reichenbach 1938. Súvislosťou objavu sú biologické, psychologické a sociálne okolnosti, za ktorých dochádza k vedeckému objavu. Súvislosť zdôvodnenia zahrnuje podmienky, ktoré musia byť splnené, aby isté vedecké tvrdenie mohlo platiť ako zdôvodnené.
Šírka

Šírka je rozmer útvaru, alebo predmetu v rovine kolmo na jeho pozdĺžnu os alebo horizontálny rozmer predmetu pri priamom pohľade naň.
Daisetz Suzuki

Daisetz Teitaro Suzuki (* 18. október 1870, Kanazawa - † 22. júl 1966) bol japonský zenbudhista. Ústredným bodom jeho učenia bolo satori.
Synestézia

Synestézia (z - spoločný, súčasný pocit) je jav, ktorý spočíva v tom, že akýkoľvek podnet pôsobiaci na zodpovedajúci zmyslový orgán vyvoláva mimo vôle subjektu nielen pocit, ktorý je špecifický pre daný zmyslový orgán, ale zároveň aj dodatočný pocit alebo predstavu, ktorá je charakteristická pre iný zmyslový orgán. 
Najrozšírenejším prejavom synestézie je tzv. „farebný sluch“, pri ktorom zvuk vyvoláva popri sluchovom pocite aj farebný pocit. Farebný sluch mali napríklad skladatelia N. A. Rimskij-Korsakov, A. N. Skriabin alebo Olivier Messiaen. U mnohých ľudí vyvoláva žltooranžová farba pocit tepla, kým modrozelená pocit chladu. Podstatou synestézie je zrejme znásobená súčinnosť analyzátorov. Osobité formy synestézie (napr. vizualizácia počutého) sa vyskytujú v patológii.
Synestézia je schopnosť vytvoriť harmóniu a rovnováhu v rozmanitých a niekedy aj protichodných podnetoch diváka. (Ogden, Ch./Richards, I. A./Wood, J.)
Šíršásana

Šíršásana (sans.) je stoj na hlave - najslávnejšia zo všetkých ásan, kráľovná všetkých ásan. Má
sa cvičiť denne na ukončenie ásan. Cvik treba cvičiť s veľkou vážnosťou, postupne, systematicky. Výdrž sa má predlžovať len po dohode s cvičiteľom.
Základná pozícia: Po uvoľnení zaujmeme vadžrásanu. je Čelo oprieme pred kolenami o podložku. Prsty prepletieme a použijeme ako oporu záhlavia, predlaktia spočívajú na podložke v šírke ramien.
kontraindikácia.
Šíršásana sa nesmie cvičiť pri vysokom krvnom tlaku, závratiach, slabom zraku, prípadne očných chorobách, po operačnom zákroku v oblasti šije, v tehotenstve, prípadne u tych, ktorí trpia častými bolesťami v krčnej chrbtici.
Posledný súd (pojem)

Posledný súd je súdenie všetkých živých i mŕtvych Bohom alebo bohmi, keď nastane koniec sveta, pričom hriešnici budú odsúdení na večné muky v pekle a spravodliví na nebeskú blaženosť v raji.
Predstavy o poslednom súde pestujú mnohé náboženstvá, vrátane kresťanstva a islamu. V kresťanstve je to jeden zo základných pojmov eschatológie. Je vybudovaný na predstave odmeny a trestu, ktoré dostanú ľudia pri druhom príchode Ježiša Krista na základe súdu, ktorý vykoná on sám.
Binárny strom (informatika)

Binárny strom je v informatike stromová dátová štruktúra, ktorej každý vrchol má najviac dvoch potomkov. Zvyčajne sa označujú ako ľavý a pravý. Jedno z bežných použití binárneho stromu je binárny vyhľadávací strom; iné je binárna halda.
Šunrjú Suzuki

Šunrjú Suzuki ( ; * 18. máj 1904 - † 4. december 1971) bol japonský zenbudhista, Sótó zen mních ktorý uplatňuje neformálny prístup, kladie dôraz na zdravý rozum a zen objasňuje pomocou príkladov z bežného života. Do USA prišiel z Japonska v roku 1958.
Šiva

Šiva alebo Šivah (sanskr. kmeň: शिव – "šiva" [doslova "milostivý"]; nominatív: "Šivah") je najuctievanejší indický boh – personifikácia rozkladných kozmických síl, ničiteľ všetkého, čo bráni duchovnému vývinu. Tretia postava hinduistickej „svätej trojice“ trimúrti; manžel bohyne Kálí.
Strom poznania dobra a zla

Strom poznania dobra a zla je strom, spomínaný v biblickej knihe Genezis, ktorý nechal Jahve vyrásť uprostred rajskej záhrady, ktorého ovocie zaistí poznanie dobra a zla. Had povedal Eve, že kto ho zje, bude ako Boh. Adam a Eva nesmeli z tohto ovocia jesť pretože by zomreli. Napriek zákazu však z neho predsa len jedli (hriešny pád).
Súzvuk

Súzvuk môže byť:
Škandál

Škandál je verejný nepristojný, nemiestny výstup, hanba.
Syntetický súd

Syntetický súd je súd spájajúci pojmy, ktoré nie nevyhnutne spolu súvisia, napr. súd "telesá sú ťažké".
Šošovka

Šošovka môže byť:
Synklinála

Synklinála (z gr.) alebo koryto (vrásy) je označenie geológii prehĺbená časť vrásy, opak antiklinály. Synklinály sú pri deformácii hornín niekedy menej namáhané ako antiklinálne časti vrás. Vzniká v nich menej tenzných trhlín a fraktúr, čo ich môže robiť odolnejšie erózii ako antiklinály.
Synklinály nazvyknú vytvárať štruktúrne pasce na uhľovodíky (ropu a zemný plyn) pretože fluidá z nich unikajú pozdĺž ramien von
Škandalizovanie

Škandalizovanie môže byť:
Strom života (rajská záhrada)

Strom života je strom uprostred rajskej záhrady, ktorému dal podľa biblickej knihy Genezis vyrásť Boh a ktorého ovocie malo zaručiť večný život. Aby Adam a Eva po tom ako jedli zo stromu poznania dobra a zla nejedli aj z tohto stromu (pozri: hriešny pád), Boh ich vyhnal z rajskej záhrady.
Svadhistana

Svadhistana (sanskr.) je 2. čakra, sakrálna čakra, centrum krížov; symbolizuje ju lotos so šiestimi okvetnými lístkami; umiestnená je v hornej časti krížov, asi na úrovni ochlpenia genitálií, otvára sa dopredu.
Základným princípom svadhistany je tvorivé rozmnožovanie bytia; jej zmyslovou funkciou je chuť; jej farbou oranžová.
Šovinizmus

Šovinizmus je vyhrotený nacionalizmus, viera v nadradenosť vlastného národa alebo národnosti, hlásanie nacionálnej výlučnosti a roznecovanie nenávisti k iným národom.
Etymologicky výraz vznikol podľa mena legendárneho francúzskeho napoleónskeho granátnika Nicolasa Chauvina.
Škandinávia

Škandinávia je európsky región na Škandinávskom polostrove, čo je najväčší polostrov na severe Európy nachádzajúci sa medzi Barentsovým morom, Nórskym morom, Severným morom a Baltským morom. Polostrov má rozlohu takmer 800 tis. km². Na severe a západe je hornatý, na juhu nížinatý s mnohými jazerami ľadovcového pôvodu. 
Do Škandinávie sa obvykle zaraďujú predovšetkým krajiny Švédsko, Nórsko a Dánsko, niekedy sa k nim zaraďujú aj Fínsko a Island.
Władysław Stróżewski

Władysław Stróżewski (* 8. jún 1933, Krotoszyn) je poľský filozof, profesor, člen Poľskej akadémie vied, predseda Poľskej filozofickej spoločnosti. Venuje sa problematike z oblasti dejín filozofie, ontológie, filozofie človeka, axiológie a estetiky.
Svádhjája

Svádhjája je sanskritský výraz, ktorý znamená predovšetkým sebapoznanie, štúdium. V hinduizme znamená najmä štúdium véd a iných posvätných kníh, opakovanie véd nahlas a označuje aj védy samotné.
Július Špaňár

Prof. PhDr. Július Špaňár, CSc. (* 12. november 1917, Veľká Maňa – † 3. február 2007, Bratislava) bol slovenský klasický filológ, prekladateľ a vysokoškolský profesor.
Od roku 1951 pôsobil na Filozofickej fakulte Univerzity Komenského v Bratislave. V roku 1969 sa stal univerzitným profesorom. Venoval sa výskumu antickej filozofie (Herakleitos z Efezu) a prekladom diel antických spisovateľov a filozofov napr. Xenofon, Lukianos, Aristoteles, Platón (3 zväzky). Je autorom "Latinskej gramatiky" a "Latinsko-slovenského slovníka".
Súd (logika)

Súd môže byť:
Strukovina

Strukoviny (nesprávne [bohemizmy]: "luskoviny, lušteniny, lúšteniny") sú kultúrne rastliny z čeľade bôbovitých pestované pre semená bohaté na bielkoviny, niekedy aj na tuk/olej.
Ich plodom je struk. Strukoviny sú významná potravina, krmivo a priemyselná surovina, semená obsahujú bielkoviny, niektoré tuk. V osevných postupoch zlepšujú pôdnu úrodnosť.
K strukovinám patrí hrach, fazuľa, šošovica, cícer, bôb, sója, arašidy a iné.
Pestovaním strukovín sa zaoberá rastlinná výroba.
Štúdium filozofie

Štúdium filozofie je zámerné, cieľavedomé a systematické získavanie vedomostí, poznatkov, schopností a zručností v oblasti filozofie ako aj vedecký výskum filozofie.
Pri štúdiu filozofie možno zvoliť viacero stratégií, pri ktorých napr. filozofická encyklopédia
plní rôznu funkciu: je systematické štúdium filozofie uskutočňujeme tak, že začneme štúdiom momentálneho prierezu štruktúrou filozofie; za tradične najschodnejšiu cestu štúdia filozofie sa považuje štúdium
genetickej a dynamickej dominanty štruktúry filozofie čiže jej vzniku a vývinu. Pritom nám výdatne bude napomáhať schéma periodizácie filozofie a ostatné schémy.
Synkretizmus

Synkretizmus (gr. synkrétismos) je filozofický pojem spájanie, prekrývanie, prekrytie, skríženie rôznorodých prvkov, smerov, myšlienok. Podľa Lalanda je to umelé miešanie myšlienok alebo téz disparátneho pôvodu.
V modernej religionistike: stotožňovanie, splývanie jednotlivých božstiev (teokrázia) alebo celych náboženských sústav.
V antike sú obdobiami synkretizmu najmä helenizmus, kedy došlo k stotožneniu gréckych a orientálnych predstáv, a rímske cisárstvo, kedy aj s využitím všeobecne rozšírených a prijatých filozofických pojmov a myšlienok vznikali a utvárali sa celé veľké náboženské sústavy gnosticizmus, kresťanstvo, mitraizmus, manicheizmus).
Lipari

Lipari môže byť:
Škapuliar

Škapuliar je časť mníšskeho odevu, široký pás látky s otvorom pre hlavu.
Malý škapuliar.
Malý škapuliar je zmenšený variant škapuliara pre laikov. Existuje niekoľko druhov malých škapuliarov: napr. hnedý – karmelitánsky (najznámejší), čierny – škapuliar Sedembolestnej, biely - Trinitársky škapuliar, belasý - škapuliar Nepoškvrnenej , zelený - škapuliar pre záchranu hriešnikov, červený - škapuliar umučenia Pána a mnohé ďalšie. Katolícka encyklopédia uvádza zoznam 18 druhov malých škapuliarov schválených katolíckou cirkvou.
Struna

Struna môže byť:
Svarga

Svarga (sans.) je nebo; hviezdne nebo Indrovo.
Španieli (etnikum)

Španieli (alebo v slovenčine zriedkavo Kastílčania) sú európsky národ románskeho pôvodu. Tvoria asi 72% obyvateľov Španielska, ďalej žijú v Latinskej Amerike, v Afrike a na Filipínach. Jazyk, ktorý používajú, sa nazýva španielčina. Väčšina sa hlási ku rímskokatolíckej cirkvi. 
Pojem Španieli môže označovať (ako neetnický výraz) aj všetkých obyvateľov Španielska (potom zahŕňa aj Kataláncov a podobne, ale naopak nezahŕňa americké španielsky hovoriace obyvateľstvo a podobne).
Španielsky národ vznikol zmiešaním stredovekých etník na území Pyrenejského polostrova. Základ pre jeho etnogenézu tvorili Iberi.
Rímsky synkretizmus

Rímsky synkretizmus je etapa vo vývine alebo forma antického synkretizmu, ktorá spočívala v miešaní filozofických myšlienok a mimofilozofických významových útvarov v období rímskeho cisárstva.